cyanic-selkie/wikianc huggingface dataset:
Musée Dräi Eechelen - forteresse, histoire, identités
D'Geschicht vum Musée
De Projet vum Musée geet op Protester géint den Ëm- oder Ausbau vum Fort Thüngen zeréck, fir duer de Musée d'Art Moderne Grand-Duc Jean (Mudam) z'installéieren. Dëse Musée hätt no dem éischte Konzept, dat am Mee 1991 vum Ieoh Ming Pei virgestallt gouf, déi gesamten Anlag vum Fort Thüngen a Besëtz geholl an hätt e groussen Deel vun der aler Bausubstanz zerstéiert oder iwwerdeckt. Jeunes et patrimoine, zesumme mat aneren Associatiounen hunn doropshin eng Porte ouverte an eng Konferenz organiséiert, fir op de gefaarte "Massaker" um Fort vun den Dräi Eechelen opmierksam ze maachen. 1995 huet den Deputéierten Robert Garcia eng Gesetzespropositioun virgeluecht (Nr 4055) fir e gesonnerte Musée iwwer d'Festungsgeschicht, deen am Reduit vum Fort Thüngen soll ënnerbruecht ginn, an dee vum Mudam getrennt ass. D'Frënn vun der Festungsgeschicht ware mat deem Projet averstanen, den Aktiounscomité D'Fangeren ewech vun den Dräi Eechelen dogéint.
1997 goufen am Gesetzprojet 665.500.000 Frang (16,5 Milliounen Euro ouni d'Inflatioun anzerechnen) virgesinn.
Am Juni 2003 gouf d'Strauss gefeiert an et gouf nach eng Kéier eng Rallonge vun 130 Millioune Frang (3,22 Milliounen Euro) gestëmmt. D'Press huet geschriwwen, d'Gebai wier kuerz virun der Aweiung.
Am Summer 2006 sollt de Musée op den Dräi Eechelen zesumme mam Musée d'Art Moderne Grand-Duc Jean ageweit ginn. Doraus ass näischt ginn, an ouni Grënn unzeginn, gouf bekannt, datt d'Aweiung am September 2007 wier.
2006 gouf opgrond vun enger Decisioun vun der Regierung domat ugefaangen, e Konzept auszeschaffen, fir am ieweschte Stack e Musée vun der nationaler Identitéit anzeriichten. 2007 hunn d'Gesamtkäschte sech op 31,5 Milliounen Euro chiffréiert.
Ufanks Juli 2007 gouf bekannt, datt d'Aweiung nees eng Kéier soll geréckelt ginn. D'Octavie Modert, Staatssekretärin fir Kultur, konnt oder wollt sech op enger Pressekonferenz, den 1. August 2007, net op en neien Datum festleeën.
Am Mäerz 2009 huet d'Octavie Modert der Budgetskommissioun vun der Chamber gesot, et géifen zousätzlech 8,7 Milliounen Euro gebraucht ginn, fir d'Aarbechte fäerdegzestellen. Dës goufen uganks 2010 vun der Chamber gestëmmt. Domat goungen d'Gesamt-Baukäschte vum Musée op 41,38 Milliounen Euro an d'Luucht.
Do derbäikommen nach Ënnerhalts- a Reparaturkäschte vun 200.000 Euro, bis 2006 Funktiounskäschte vun 391.000 Euro an zanter 2007 all Joer 350.000 Euro fir Personalkäschten.
Schlussendlech huet se den 12. Juli 2011 ugekënnegt, de Musée géif am Juli dat Joer drop opgoen,.
Déi offiziell Erëffnung vum Musée Dräi Eechelen (M3E) war da wéi gesot den 13. Juli 2012. E war dat éischt hallef Joer fir de Publikum gratis zougänglech.
De Musée
D'Gestioun vum Musée läit beim Nationalmusée. Bis 2009 war et de Centre de documentation sur la forteresse de Luxembourg', eng Sektioun vum Service des sites et monuments nationaux, déi am Oktober 2004 duerch e Règlement grand-ducal geschaf gouf, déi dofir responsabel war. Nach virdrun hat eng Paräisser Agence probéiert, e museographescht Konzept op d'Been ze stellen. Den Dokumentatiounszentrum schafft och mat der Uni Lëtzebuerg zesummen.
D'Ausstellung bannendran besteet aus 3 Voleten: D'Festung selwer - hir Funktioun an hir Funktiounsweis; d'soziologesch Aspekter vun hiren Occupanten, notamment d'Relatioune mat der Stater Bevëlkerung, an als 3. Volet "d'Gesellschaften zu Lëtzebuerg" vum 19. Joerhonnert bis haut. Dat leschtgenannten Theema gëtt um 1. Stack behandelt mat enger Ausstellung, déi periodesch ännert.
Chronologesch gëtt en an den eenzele Kasematten d'Geschicht vun der Festung explizéiert, vun der Eruewerung duerch d'Burgunder am Joer 1443 bis zu hirer Schleefung no 1867 an dem Ausbreede vun der Stad iwwer hire fréiere "Korseli" eraus.
Plzeň
Plzeň (däitsch Pilsen) ass déi véiertgréisste Stad vu Tschechien am Südweste vu Béimen an de Verwaltungssëtz vum Plzeňský kraj. Bekannt gouf Pilsen duerch de Pilsner Béier an d'Škoda-Wierker. D'Universitéits- a Bistumsstadt huet eng grouss Bedeitung a wäitem Ëmkrees, als staarken Industrie-, Handels-, Kultur- a Verwaltungszentrum. An der Stad liewen 163.000 Awunner.
AAT - Garten- und Teichfreunde Luxemburgs
D'AAT – Garten- und Teichfreunde Luxemburgs Asbl, och nach bekannt als AAT - Amis des aquario- et terrariophiles, meeschtens einfach AAT genannt, ass eng Associatioun déi 1972 mat dem Zil vum Studium a Schutz vun der bedreeter Flora a Fauna vu Lëtzebuerg gegrënnt gouf.
D'AAT hunn hire Sëtz am Haus vun der Natur op der Kockelscheier. D'Gesellschaft ass ee vun den Dréier vun der Stëftung Hëllef fir d'Natur an huet bis 2015 d'Zäitschrëft Heckefräsch erausginn, eraus.
Weider Aktivitéite vun der Vereenegung sinn: aktiven Naturschutz ëm d'Haus, Waasser-, Trausch- an Ziergäert, Reproduktioun vu bedreeten Déieren- a Planzenaarten, a Publikatiounen iwwer d'bedreet Natur.
Ee vun de Grënnungsmemberen an éischte President vun der AAT ass den Henri Regenwetter.
Besch
Besch ass eng Uertschaft a Gemengebezierk an der Gemeng Perl am Landkrees Merzig-Wadern am Saarland. Se läit op 150 Meter, an huet eppes iwwer 1.100 Awunner.
Geographie
Besch läit bei der Musel.
Canton de Roanne-Sud
De Canton de Roanne-Sud ass eng fréier franséisch administrativ Andeelung am Arrondissement Roanne, am Departement Loire an der Regioun Auvergne-Rhône-Alpes.
6. Abrëll
De '''6. Abrëll''' ass de 96. Dag (97. am Schaltjoer) vum Joer am Gregorianesche Kalenner.
Les Vallois
Les Vallois ass eng franséisch Gemeng an de Vogesen an der Regioun Grand Est.
Caen
Caen ass mat 114.007 (1999) Awunner déi gréisst Stad am Departement Calvados. Doriwwer eraus ass si de Sëtz vun der Prefecture vum Departement. D'Prefecture verwalt och den Arrondissement Caen, deen aus 24 Kantone besteet. D'Stad selwer ass ënnergliddert an néng Kantonen. Caen huet och eng Universitéit.
Arrondissement Saint-Dié-des-Vosges
Den Arrondissement Saint-Dié-des-Vosges ass eng franséisch administrativ Andeelung an de Vogesen an der Regioun Grand Est.
Den Haaptuert ass Saint-Dié-des-Vosges.
Den Arrondissement setzt sech aus 9 Kantonen zesummen:
Europäesche Wirtschafts- a Sozialcomité
Den Europäesche Wirtschafts- und Sozialcomité (EWSC; EWSA op Däitsch; CESE op Franséisch) huet eng berodend Funktioun an der Europäescher Unioun. E gouf 1957 duerch d'Traitéë vu Roum geschaf. An him si Patronat, Gewerkschaften, Baueren, Konsumenten, an aner Interessegruppe vertrueden, déi zesummen déi "organiséiert Biergerschaft" forméieren.
Déi genee Zesummesetzung, d'Organisatioun an d'Aufgabe vum EWSC sinn an den Artikelen 257 bis 262 vum Traité iwwer d'Europäesch Communautéit gereegelt.
Memberen
Den EWSC huet 329 Memberen, déi sech, jee no hirer Gréisst, op d'Memberstaate vun der EU verdeelen.
Mercedes Sosa
D'Haydée Mercedes Sosa, gebuer den 9. Juli 1935 zu San Miguel de Tucumán, a gestuerwen de 4. Oktober 2009 zu Buenos Aires, war eng argentinesch Sängerin.
Valletta
Kuckt och
Jean Parisot de La Valette
Aloadai
Aloadai ass an der griichescher Mythologie d'Bezeechnung fir déi zwéi risegrouss Bridder Ephialtes an Otos, d'Jonge vum Aloeus (no enger anerer Versioun vum Poseidon). Si sinn dacks zu de Gigante gezielt ginn. Am Kampf mat de Gëtter hu si Bierger openaner getiermt fir den Olymp ze stiermen. Si hunn den Ares gefesselt an e méintlaang gefaange gehalen.
Europäesche Wirtschafts- a Sozialcomité
Memberen
Déi 6 Lëtzebuerger Membere sinn (Stand: Oktober 2020): Nobert Geisen, Claudine Otto ,Jean-Claude Reding , Marco Wagener , Marie Josiane Willems a Romain Wolff.
Aufgaben
Den EWSC huet just eng Beroder-Funktioun, kann also keng Decisiounen huelen, déi definitiv wieren. Hie muss awer consultéiert ginn, wann et ëm Gesetzesprojete geet, déi d'Wirtschafts- oder Sozialpolitik vun der EU uginn. Zanter dem Traité vu Maastricht sinn d'Gebidder ausgespreet ginn op Ëmwelt, Erzéiung, Konsumenteschutz, Gesondheet, indirekt Besteierung, transeuropäesch Réseauën a Strukturfongen. Sou gëtt hien Avisen of bei Propositiounen, déi d'Europäesch Kommissioun dem Europäesche Parlament an dem Conseil vun der Europäescher Unioun mécht. A politesche Gespréicher mat der Kommissioun, dem Parlament oder dem Rot vertrëtt den EWSC d'Interessen an d'Positioune vu senge Memberen.
De Comité kënnt an enger Vollversammlung zesummen. D'Avisen, déi do ugeholl ginn, ginn a 6 Ënnercomitéën (oder "Fachgruppen") virbereet, déi thematesch organiséiert sinn. All 2 Joer ginn aus senger Mëtt e President an 2 Vizepresidente gewielt.
Den EWSC huet säi Sëtz zu Bréissel.
Aloadai
D'Seechen erzielt datt se vum Apollo ëmbruecht gi sinn, enger anerer Versioun no hu se sech géigesäiteg ëmbruecht wéi se am Juegdäifer d'Artemis an der Gestalt vun enger Hirschkou wollten erleeën.
Mercedes Sosa
D'Mercedes Sosa war eng Schlësselfigur vun der Nueva canción. Hir Lidder hunn dacks Folklor-Elementer mat politesch oder sozial engagéierten Texter verknëppt. Hire Spëtznumm war La Negra.
Sacha Guitry
De Sacha Guitry (Alexandre Georges-Pierre Guitry), gebuer den 21. Februar 1885 zu Sankt Péitersbuerg a gestuerwen de 24. Juli 1957 zu Paräis, war e franséische Schauspiller, Dréibuchauteur a Filmregisseur. Hien huet och Theaterstécker geschriwwen.
Mat spatzer Fieder huet de Sacha Guitry liicht Kaméidistécker geschriwwen. D'Filmkritiker hunn him dacks virgeworf, hie géif fir de Kino nëmme verfilmten Theater dréinen. Hie war och an de meeschte Filmer, déi e gedréint huet, an enger Haaptroll ze gesinn.
De Sacha Guitry ass de Jong vum Theaterschauspiller Lucien Guitry (1860 - 1925).
Triviales
De Sacha Guitry war fënnefmol bestuet:
Mercedes Sosa
Vun 1980-1982 war si virun der argentinescher Militärdiktatur no Europa geflücht.
CID/Fraen an Gender
CID/Fraen an Gender (sic) ass zanter der Nummännerung vum 15. Mäerz 2015 den neien Numm vum Centre d'information et de documentation des femmes Thers Bodé A.s.b.l (fréier CID-femmes). D'A.s.b.l., déi den 8. Mäerz 1992 um Weltfraendag gegrënnt gouf, geréiert eng fir Lëtzebuerg eenzegaarteg Fraebibliothéik mat haut iwwer 20.000 Bicher, CDen, Zäitschrëften a Partituren. Theeme sinn (international) Fraebeweegung, Fraen- a Genderfuerschung, Fraekonscht, Fraebiographien a Romaner déi vu Frae geschriwwe goufen.
E wichtege Bestanddeel ass och de Rayon "mädchenstarke Kinder- und Jugendliteratur" mat Bicher a Medien déi Meedercher a Jonge baussent festgefuerene Rolleklischeeë weisen.
D'Bicher sinn haaptsächlech op Däitsch a Franséisch, an deelweis op Englesch.
D'Bibliothéik huet och eng Rubrik mat lëtzebuergescher Literatur an Dokumenter.
Doriwwer eraus gëtt och de Fraemuseksforum EUTERPE am Kader vum CID/Fraen an Gender organiséiert.
En initiéiert a betreit kulturell a sozialpolitesch Projete mam Zil, d'Gläichheet tëscht de Geschlechter e Stéck virun ze bréngen a Fraen, Männer, Kanner a Jugendlecher fir Fraenthemen z'interesséieren an ze sensibiliséieren.
Rezent Projete sinn:
Den ursprénglechen Numm vum CID/Fraen an Gender war no der Politikerin a Fraerechtlerin Thers Bodé genannt.
2006 gouf de CID/Fraen an Gender mam Prix Anne Beffort ausgezeechent.
Chamberwale vum 18. Juni 1989
Bei de Chamberwale vum 18. Juni 1989 zu Lëtzebuerg goufe 60 Deputéiert fir e Mandat vu 5 Joer an d'nationaalt Parlament, d'Chamber, gewielt. D'Zuel vun den Deputéierte war dat Joer virdru vu 64 op 60 erofgesat ginn. 16 Lëschten hu fir déi Sëtz kandidéiert.
D'Regierungsparteie bis dohin, d'CSV an d'LSAP, hunn allen zwou 3 Sëtz verluer, grad wéi déi gréisst Oppositiounspartei, d'DP. Och d'KPL huet missen ee Sëtz abéissen. Gewonnen hunn dofir deen nei gerënnten Aktiounskomitee 5/6, dee gläich 4 Sëtz krut, an déi Gréng, déi zesummen och 4 Sëtz kruten, obwuel se sech virdrun an zwou Parteien, d'Gréng Lëscht Ekologesch Initiativ (GLEI) an d'Gréng Alternativ Partei (GAP) opgespléckt haten.
Zwou weider ekologesch Parteien, d'Gréng Alternativ Allianz (GRAL) an d'Ekologisten fir den Norden, kruten dogéint kee Sëtz, grad esou wéineg wéi déi rietsextrem National-Bewegong, an aner Formatioune wéi Firwat net, Republikanesch Partei, Lëscht fir den Éislécker an eng regional Politik (LERP), RSP - Géint Rassismus a Faschismus, d'Biergerpartei oder d'Lëscht fir de moderéierte Lëtzebuerger - Krëschtlech Volléksdemokraten.
Als Folleg vun de Wale vum 18. Juni koum et séier zu der Formatioun vun enger neier CSV-LSAP-Regierung, der Regierung Santer-Poos II, déi schonn de 14. Juli 1989 vereedegt gouf.
Gewielt Deputéiert
Alphabetesch Lëscht vun der Zesummesetzung vun der Chamber no de Wale vum 18. Juni 1989, inklusiv deenen Deputéierten, déi op hiert Mandat verzicht hunn a vun deenejéinegen, déi se ersat hunn (déi nogeréckelt sinn). Fir déi, déi bei de Wale vum 18. Juni 1989 an d'Chamber gewielt goufen, steet als Ufank vum Mandat 1989 an der Lëscht.
Selz
Selz (och alt Sëlz) ass eng Uertschaft an de Gemengen Tandel a Bettenduerf.
An der Uertschaft gëtt et 8 Haiser. Dovu gehéieren der 5 zur Gemeng Tandel an 2 zur Gemeng Bettenduerf. Een Haus (3, Longsdrëfferstrooss) steet genee op der Grenz vun den zwou Gemengen, respektiv Kantonen.
Nicolas Welsch
Den Nicolas Welsch, gebuer de 6. Juni 1952, ass e lëtzebuergeschen Elektro- a Maschinnebauingenieur.
Selz
Geographie
D'Uertschaft läit un der N17 tëscht der Bleesbréck an Tandel, a laanscht den CR354 deen op Longsdref féiert, um Fouss vun der Kopp mam Numm Kämmchen, am Dall vun der Blees an hirer Niewebaach der Ramgriecht.
Geschicht
Bis zur Fusioun den 1. Januar 2006, aus där d'Gemeng Tandel entstanen ass, war d'Selz eng Uertschaft an der fréierer Gemeng Baastenduerf respektiv an der Gemeng Bettenduerf.
Lëscht vun de Gemengen am Departement Lozère
Lëscht vun den 185 Gemengen am Departement Lozère:
Nicolas Welsch
De Welsch war vun 1976 bis 2006 Direkter bei der CFL an duerno Generaldirekter vun der Lorry-Rail-Gesellschaft.
Vun 2008 bis 2014 war hie President vum Verwaltungsrot vum Syndicat intercommunal à vocation multiple - SIAS a vun November 2011 bis November 2014 Buergermeeschter vun der Gemeng Schëtter ; virdru war hien och schonn am Gemengerot als DP-Politiker aktiv.
Zanter 2015 ass hie Consultant am Eisebunnsberäich.
Den Nicolas Welsch bedreift Karate-Sport. Zu Mamer, wou hie grouss gouf ass hie President an Trainer vum Karate-Club.
En ass bestuet a wunnt mat senger Fra an hiren dräi Kanner zu Mënsbech.
Um Spaweck
Offiziell Säit vun der Lorry-Rail
Canton de Nogent-sur-Marne
De Canton de Nogent-sur-Marne ass eng franséisch administrativ Andeelung am Arrondissement Nogent-sur-Marne, am Departement Val-de-Marne an der Regioun Île-de-France.
Lëscht vu lëtzebuergesche Botaniker a Mykologen
Kuckt och:
.dok
.dok - den oppene kanal ass e Lëtzebuerger Televisiounsprogramm, deen zanter 2003 vun der Dok S.A. iwwer d'Kabelnetzer vu verschiddenen Télédistributeure verbreet gëtt.
Eng kleng Ekipp, de Journalist Maurice Molitor an de Jurist Patrick Gregorius féieren d'Entreprise.
Donieft produzéiert d'Dok S.A. och d ' dok Show, eng Talkshow, déi vum Molitor moderéiert gëtt, an an där de Gregorius als "Jim" d'Roll vum Sidekick spillt. 3-4 Invitéë stinn hinne Ried an Äntwert. Vum Hierscht 2007 bis de Mee 2009 ass d'dok-Show och sonndes owes am Programm vun RTL Télé Lëtzebuerg gelaf.
Pagny-sur-Moselle
Padny-sur-Moselle ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Geschichtleches
Beschreiwung vum Wopen am Originaltext:
Tranché: au premier d'azur au lion léopardé d'or passant en bande, au second aussi d'or à la bande de gueules chargée de trois alérions d'argent.
Raoul Biltgen
De Raoul Biltgen, gebuer den 1. Juli 1974 zu Esch-Uelzecht, ass e lëtzebuergesche Schauspiller, Schrëftsteller, Kolumnist a Psychotherapeut („in Ausbildung unter Supervision“ ).
De Raoul Biltgen ass 1993 op Wien geplënnert an huet do ugefaange fir Iwwersetzer an Dolmetscher ze studéieren, an ass dunn op e Studium vun der Schauspillerei iwwergewiesselt, dat en op der Konservatorium Wien Privatuniversität ofgeschloss huet.
Hie war Schauspiller am Ensembel vum Vorarlberger Landestheater zu Bregenz, duerno Dramaturg um Theater der Jugend zu Wien.
Hie lieft als fräie Schauspiller a Schrëftsteller zu Wien. Zanter 2010 schreift hien eemol an der Woch eng Chronik iwwer Sexualitéit an e schafft zanter 2015 och als Psychotherapeut („in Ausbildung unter Supervision“ ) bei der Männerberatung Wien.
De Raoul Biltgen ass de Brudder vum François Biltgen.
Institut national pour le patrimoine architectural
Den Institut national pour le patrimoine architectural gehéiert zu de Kulturinstituter vum Staat. Et gouf duerch d'Gesetz vum 25. Februar 2022 geschaf an ersetzt, resp. iwwerhëllt d'Aufgabe vum fréiere Service des sites et monuments nationaux (SSMN).
Geschicht
Déi éischt legislativ Virschrëften iwwer d'Erhalen an de Schutz vun den nationale Landschaften a Monumenter ginn op e Gesetz vum 12. August 1927 zeréck. De Grondsteen dozou hat d'Section historique vum Institut grand-ducal geluecht, där hire President d'Regierung Reuter mat engem Gesetzesvirprojet befaasst hat, fir sou e Gesetz zu Lëtzebuerg ze schafen. Als Basis dofir huet dat franséischt Gesetz iwwer d'historesch Monumenter vun 1913 (Loi du 31 décembre 1913 sur les monuments historiques) gedéngt. Am Gesetz vun 1927 gouf d'Commission des sites et monuments nationaux an d'Liewe geruff.
Den Zweete Weltkrich, besonnesch duerch Verwüüstungen an der Ardennenoffensiv, hat vill Schied un den nationale Monumenter hannerlooss. Dat huet mat sech bruecht datt an der ëffentlecher Meenung d'Bewosstsi fir den nationale Patrimoine opgefrëscht gouf.
Duerch e ministeriellt Reglement vum 13. Mee 1971 gouf ënner dem Kulturministère de Service des monuments historiques an d'Liewe geruff. Dee Service krut d'Aufgab fir d'Moossname fir de Schutz, den Ënnerhalt an d'Restauratioun vun historesche Monumenter auszeféieren.
De Service des sites et monuments nationaux ass duerch Gesetz vum 19. September 1977 gegrënnt ginn an huet de Service des monuments historiques ersat.
D'Gesetz vun 1977 gouf duerch d'Gesetz vum 8. Dezember 1988 iwwer d'Reorganisatioun vun de Kulturinstituter vum Staat ofgeschaaft an ersat. Dat neit Gesetz huet festgehalen datt d'Kulturinstituter vum Staat aus dem Service des sites et monuments nationaux, den Nationalarchiven, der Nationalbibliothéik, dem Nationalmusée fir Geschicht a Konscht an dem Nationalmusée fir Naturgeschicht bestinn.
De 25. Februar 2022 koum d'Gesetz iwwer de Kulturpatrimoine eraus, dat d'Aufgabe vu verschiddene Kulturinstituter vum Staat nei definéiert huet an ë. a. déi vum Institut national pour patrimoine architectural, dat de Service des sites et monuments nationaux ofléist.
Aufgaben
Am Gesetz vum 25. Juni 2004 iwwer d'Reorganisatioun vun de Kulturinstituter vum Staat sinn am Artikel 7 d'Aufgabe vum Service des sites et monuments nationaux festgeluecht. Dës sinn, ë. a., d'Studéieren, d'Erhalen, d'Schützen an d'Opwäerte vum nationalen architektoneschen an industrielle Patrimoine, dorënner déi Gebaier an Objeten, déi op der Lëscht vun de klasséierte Monumenter stinn; d'Ausféieren an d'Iwwerwaache vu Reparaturen un de Gebaier an Objeten op där Lëscht; de Public duerch Campagnen, Konferenzen an Ausstellunge fir den Denkmalschutz an déi geschützte Gebaier an Objeten ze sensibiliséieren, asw.
Vullegripp
D'Vullegripp, och Aviär Influenza genannt, ass eng duerch Viren ervirgeruffen Déierekränkt, déi Hénger, Schnuddelhénger, Gänsen, Schwanen, Inten, wëll Waasservullen an aner Vulle befale kann. Bei enger Infektioun mat den aggressiivste Variante vun deene Vire féiert si meeschtens zum Doud vun den infizéierte Vullen, ausser wann déi Vullen, déi ugestach goufen, zu de Reservoirwiert vun den Erreeger gehéieren. E puer Variante vun de Vullegrippviren, besonnesch d'Variant A/H5N1, sinn an Eenzelfäll och op Mënschen an Zoo­déiere wéi Leoparden iwwerdroe ginn.
D'Vullegripp gouf fir d'éischt 1878 an Italie festgestallt. No widderhuelten Ausbréch an den 1930er Joren an Europa, Amerika an Asien daucht de Virus eréischt 1983 op en Neits op; an Irland an den USA goufen deemools Millioune Vigel doutgemaach. Weider Ausbréch gouf et 1992 a Mexiko an 1997 zu Hongkong.
2005 an 2006 ass se nees um Virmarsch, am Ufank laang Zäit just op Asien beschränkt, mä duerno och an Europa an an Afrika.
Den 8. Januar 2014 gouf bekannt datt a Kanada den 3. Januar 2014 eng Persoun déi vu Peking zeréckkoum infizéiert war an um Vullegrippevirus H5N1 gestuerwen ass. Et ass den éischte Stierffal bei enger H5N1-Infektioun um nordamerikanesche Kontinent dee bis elo bekannt ass.
Alfred de Groussen
Den Alfred (och Ælfred), gebuer ëm 849 a gestuerwen de 26. Oktober 899, war Kinnek vum südlechen angelsächsesche Kinnekräich vu Wessex vun 871 bis 899. Den Alfred gouf bekannt duerch d'Verdeedegung vum Kinnekräich géint d'Dänen (Wikinger), wat him am Volleksmond d'Epithète de Groussen abruecht huet. Detailer vu sengem Liewe sinn haaptsächlech duerch d'Wierk vum waliseschen Asser, Bëschof vu Sherborne bekannt. Als gebilte Mann huet den Alfred d'Educatioun ënnerstëtzt an d'Gesetzgebung vum Kinnekräich verbessert.
Kandheet
Den Alfred koum tëscht 847 an 849 zu Wantage, Berkshire (haut am Oxfordshire) op d'Welt, als véierte Bouf vum Kinnek Ethelwulf a warscheinlech deem senger éischter Fra Osburh. 871 gëtt hien den Nofollger vu sengem Brudder Ethelred I. als Kinnek vu Wessex a vu Mercien.
Iwwer hie gëtt erzielt datt hie schonn als Kand villverspriechend gewierkt huet. Sou soll hien als fënnefjäregen op Roum geschéckt gi sinn, wou hie vum Poopst Leo IV. d'Konfirmatioun krut, an dëse soll hie souguer schonn als Kinnek gesalbt hunn. Spéider Schrëftsteller hunn dëst schonn als virleefeg Kréinung ugesinn, déi seng Trounbesteigung op den Troun vu Wessex preparéiert huet. Dëst konnt ëm d'Joer 853 allerdéngs nach net virausgesot ginn, ëmmerhin hat den Alfred dräi eeler Bridder.
Ëffentlecht Liewen
Wärend der kuerzer Herrschaft vu sengen zwéin eelere Bridder Ethelbald an Ethelbert héiert een näischt vum Alfred. Mä mat der Trounbesteigung vu sengem drëtte Brudder, dem Ethelred am Joer 866 fänkt hie säi grousst "Wierk" un, England vun den Dänen ze befreien. Den Asser vergëtt dem Alfred den eenzegaartegen Titel secundarius, wat mam kelteschen tanist ka gläichgesat ginn, also en unerkannten Nofollger, eng verbonne mam Prënz dee regéiert. Et ass zimmlech warscheinlech datt dëst mam Averständnes vun dem Witenagemot geschitt ass, fir Trounstreidereien ze vermeiden am Fall wou den Ethelred am Kampf fale géif. Dat Arrangement fir en Nofollger schonn als Kokinnek ze kréinen ass zimmlech bekannt bei de germanesche Stämm, bei de Franken a bei de Schweden (kuckt dozou och Duebelherrschaft).
868 bestit sech den Alfred mat der Ealhswith, Duechter vum Aethelred Mucill, Ealdorman vun de Gaini, engem Stamm an der Géigend vu Gainsborough, Lincolnshire. Si war d'Enkelin vun engem Kinnek vu Mercien. Si hate fënnef oder sechs Kanner, wouvun eng Duechter, d'Ethelfleda, spéider Kinnigin vu Mercie wäert ginn.
Am selwechte Joer versicht den Alfred ouni Erfolleg Mercien vun den Dänen ze befreien. Zanter zwee Joer war Wessex dogéint relativ roueg, mä um Enn vum Joer 870 kënnt et zu engem gewaltegen Eclat an 871 ass bekannt als dem Alfred säi Joer vun de Schluechten.
Néng grouss Schluechte goufe geschloen, mä vun zwou feelen d'Plaz an den Datum. Eng Victoire an der Schluecht vun Englesfield, Berkshire (31. Dezember 870) follegt eng batter Néierlag an der Schluecht vu Reading (4. Januar 871). Véier Deeg méi spéit ass den Alfred awer nees erfollegräich an der Schluecht vun Ashdown bei Compton Beauchamp, Shrivenham Hundred (8. Januar 871). Den 22. Januar ginn d'Englänner zu Basing awer nees geklappt. Eng weider Néierlag musse si den 22. Mäerz zu Marton, Wiltshire astiechen.
Trounbesteigung
Am Abrëll stierft den Ethelred, an den Alfred iwwerhëlt den Troun. Wärend den Alfred mat dem Begriefnes an den Zeremonien déi dozou gehéiere beschäftegt ass, klappen d'Dänen d'Englänner, an nach eng zweet Kéier zu Wilton am Mee wou den Alfred derbäi ass. Doropshi gouf e Friddensvertrag ënnerschriwwen, a fir fënnef Joer war Rou. D'Däne waren an aneren Deeler vun England beschäftegt, an den Alfred huet gréisstendeels d'Grenze geséchert. Mä am Joer 876 gräifen d'Dänen ënner engem neie Leader, dem Guthrum, Wareham un. Vun do aus gi si ufanks 877 no Weste gezunn, an hunn Exeter eruewert. Do konnt den Alfred se stoppen, Verstäerkung duerch eng Flott gouf duerch e Stuerm opgehalen, an d'Dänen hu sech missen a Mercien zeréckzéien. Mä am Januar 878 ginn d'Eruewerunge weider a si erueweren Chippenham, eng kinneklech Festung wou den Alfred d'Chrëschtdeeg verbruecht huet. Den Alfred an e puer vu senge Männer kommen dervun, a riichte sech laut der Chronik zu Athelney nei an.
Eng Legend erzielt wéi den Alfred als Flüchtling an de Suppe vun Athelney bei North Petherton am Somerset vun enger Bauerefra opgeholl gouf, déi net wousst wie si viru sech hat. Beschäftegt mat de Problemer vum Kinnekräich léisst den Alfred Kichelcher ubrennen, op déi en hätt sollen oppassen. D'Bauerefra ass natierlech alles anescht wéi begeeschtert, mä nodeem si mierkt wie virun hir steet, entschëllegt si sech. Den Alfred insistéiert awer drop, datt et un him ass, fir sech z'entschëllegen. Datt den Alfred en hëlleflose Flüchtling wärend sengem Réckzuch zu Athelney war, berout eleng op der Legend vun de Kichelcher. A Wierklechkeet huet hien eng Revanche geplangt.
Senonges
Senonges ass eng franséisch Gemeng an de Vogesen an der Regioun Grand Est.
Blénod-lès-Pont-à-Mousson
Blénod-lès-Pont-à-Mousson ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Gemeng Préizerdaul
D' ass eng vun den lëtzebuergesche Gemengen. Se läit am Kanton Réiden. De Chef-lieu vun der Gemeng ass d'Uertschaft, no där d'Gemeng bis 2001 genannt war.
Et ass eng vun deene Gemengen zu Lëtzebuerg, déi net den Numm vun enger Uertschaft hunn: „Préizerdaul“ ass de lokalen Numm vum „Préizer Dall“, deemno dem Dall ronderëm d'Uertschaft Proz.
Uertschaften an der Gemeng
Zur Gemeng gehéieren nach follgend Häff a Lieu-diten:
Vun de Kelte bis haut
=== Biebereg oder Préizerdaul? === Ofgesi vun e puer Vogteien déi am Préizer Dall louchen an déi den Herrschafte vun Iewerleng, Ell oder Nojem gehéiert hunn, huet de ganze Préizer Dall an der Feudalzäit zur Propstei Arel gehéiert, déi et fir de Landesfürst ënnert der Bezeechnung „Haff Proz“ verwalt huet.
Iwwerdeems Proz a Platen vu réimeschem Ursprong sinn, war Rëmerech eng fränkesch Siidlung. Eng Uertschaft Biebereg (Bettborn) gouf et weeder an der réimescher nach an der fränkescher Zäit. An der Keltenzäit gouf et do e Gëttersteen a Verbindung mat engem Pëtz (Buer, vum dt. Born), wou méiglecherweis déi dräi „Beten“ veréiert gi sinn. Dëst ka vläicht eng Erklärung fir d'Bezeechnung Bet-born sinn. Am 7. Joerhonnert gouf do eng Kapell opgeriicht, déi der Muttergottes geweit war. Eréischt géint Ufank vum 2. Joerdausend sinn e puer Haiser bei der Kapell gebaut ginn.
Datt ënnert Franséischer Herrschaft de Préizer Dall zu enger „Agence“ mam Numm „Bettborn“ erhuewe gouf, war pueren Zoufall. Op der Sich no engem Municipalitéitskommissär krut den Anton Knaas, en Notaire aus der Géigend dëst Amt ugebueden. De Knaas hat sich, kuerz nodeem d'Fransouse komm sinn, no bei der (Biebereger?) Kierch een Haus gebaut, dat en och als Sëtz vun der Agence benotzt huet. Domat war d'Agence Biebereg zoustänneg fir déi 3 Dierfer vum Préizer Dall: Proz, Platen a Rëmerech. Well de selwechten Notaire ënnert napoleoneschem Regime och zum Buergermeeschter ernannt ginn ass, huet hien d'Bezeechnung „Gemeng Biebereg“ bäibehalen. Dat war souguer ganz verstänneg, well Biebereg zwar e bësse méi no u Plate louch, awer bal op gläicher Distanz tëschent Proz a Rëmerech. Déi zwou Sektiounen haten e wäit verspreete Bëschbesëtz, wat e groussen Afloss op d'Gemengesteieren hat a fir munch Differenzen tëschent den 3 Sektioune gesuergt huet. Well Platen a Biebereg als eng eenzeg Sektioun ugesi goufen, huet all Sektioun hiert Eegeliewe gefouert an hir eegen Interesse verdeedegt. Zesummen huet den 3 Sektioune vun 1806 un d'Porkierch, d'Schoul déi 1831 gebaut gouf an d'Parhaus, dat un d'Schoul ugebaut war, gehéiert.
D'Joren 1847 an 1848 hu vill derzou bäigedroen, datt d'Dierfer am Dall méi no zesummegeréckelt sinn. Am Joer 1847 gouf d'Deelstéck (Räichel - Groussbus) vun der neier Landstrooss gebaut, déi Arel mat Ettelbréck verbanne sollt. Dës Verbindung ass der Längt no duerch de ganze Préizer Dall gelaf an huet Platen, Biebereg a Proz matenee verbonnen. Laanscht déi nei Strooss gouf vill gebaut, well d'Bauland bëlleg ze kréie war. Doduerch gouf de Sputt tëscht den dräi Dalldierfer opgefëllt, sou datt dës dräi Dierfer no an no e Ganzt gebilt hunn: de „Préizer Dall“. Wéi am Joer 1848 Versammlungsfräiheet gewäert gouf, si Veräiner, déi scho bestanen hunn, wéi z. B. de Kierchechouer an d'Musek un d'Ëffentlechkeet getrueden, anerer wéi d'Pompjeeë sinn nei gegrënnt ginn. So sinn d'Mënschen och méi no zesummegeréckelt an hunn de Begrëff „Préizer Dall“ mat Liewe gefëllt. Biebereg huet sech vergréissert a sech a Richtung Rëmerech ausgedeent. Rëmerech selwer hat sech och schonn eng Ofkierzung bei d'Kierch a bei d'Schoul zu Biebereg als Kierchepad ugeluecht. Domat war d'Zougehéiregkeetsgefill zum Préizer Dall och bei de Rëmerecher gewuess.
Wann een d'Luxemburger Gazette duerchkuckt, déi am Iowa (USA) Amerika erauskoum, mierkt een, datt di vill Auswanderer vu Rëmerech an aus deenen aneren Dierfer, sech net als Platener, Rëmerecher oder Prozer, mee ëmmer als Préizer Daller bezeechent hunn.
Nodeems de Gemengerot decidéiert huet, déi dräi Walsektiounen zesummenzeleeën, war et un der Zäit, och der allgemeng benotzter Bezeechnung „Préizer Dall“ eng rechtlech Grondlag ze ginn. De Staatsrot hat uganks en negativen Avis zum Projet ofginn, mam Argument, datt den Numm „Préizerdaul“ nëmmen eng Regioun bezeechne géif, an net d'Gemeng oder déi eenzel Dierfer. Zu Lëtzebuerg gëtt et awer eng ganz Rei Uertschaften, déi „-dall“ an hirem Numm hunn, ouni datt domat eng Regioun, mä just d'Duerf bezeechent gëtt. Als Beispill zielen ë. a. de Pafendall, Fënsterdall, Blummendall, Mariendall, Reckendall an de Mëllerdall. Aner Dierfer a Gemengen hunn als Suffix „-wald“ oder „-bach“ an hirem Numm a bezeechnen domat méi wéi nëmmen e Bësch oder eng Baach.
Weiderhin hat de Staatsrot argumentéiert, datt de Gesetzprojet net fäeg wier, eppes zum Zesummegehéieregkeetsgefill oder der lokaler Identitéit bäizedroen. D'Gemeng war awer am Géigendeel dozou der Meenung, datt déi gemeinsam Uertsbezeechnung „Préizerdaul“ de Sektiounen näischt ewech huele géif, mä datt se esouguer nach d'Zesummeschaffen tëscht de 4 Uertschafte verstäerkte géif. Ausserdeem géif d'Identifizéierung mam Begrëff „Préizerdaul“ och eppes vum Stolz vun de Préizer Daller Leit op hir gemeinsam Heemecht a gläichzäiteg op d'Besonneschkeet vun hirer lokaler Mondaart hiweisen, wéi se am Wuert „Daul“ amplaz vun „Dall“ zum Ausdrock kënnt.
De Gesetzesprojet gouf den 9. Mäerz 2001 vum deemolegen Inneminister Michel Wolter an der Chamber deposéiert an en ass schlussendlech dach nach duerchgaangen, an den Numm „Préizerdaul“ gouf mam Gesetz vum 17. Juli 2001 offiziell ugeholl.
Politik
De Gemengerot vun der gëtt nom Majorzsystem gewielt.
Interkommunal Syndikater
D'Gemeng Préizerdaul ass Member vu follgenden interkommunale Syndikater:
Arrondissement Sarrebourg
Den Arrondissement Sarrebourg ass eng fréier franséisch administrativ Andeelung an der Moselle an der Regioun Grand Est.
Palzem
Palzem ass eng däitsch Uertschaft a Gemeng am Landkrees Tréier-Saarburg.
Arrondissement Sarrebourg
Den Haaptuert war Sarrebourg.
Angela Boeres-Vettor
D'Angela Boeres-Vettor, gebuer den 20. Abrëll 1939 zu Crusnes, ass eng franséisch Schrëftstellerin.
Palzem
Am Mee 2004 goufen 1.257 Awunner gezielt.
Angela Boeres-Vettor
D'Angela Boeres-Vettor wunnt zu Lëtzebuerg a schreift Romaner, Gedichter, Erzielungen, Soen an Novellen op Franséisch.
Si ass Member an der Société des Écrivains Alsaciens et Lorrains a representéiert zanter 1995 Lëtzebuerg bei der Fédération Nationale des Associations des Écrivains de Langue Française. Si schafft och mat bei der Literaturzäitschrëft « Terre Lorraine ».
Arrondissement Sarrebourg
Den 1. Januar 2015, goufen d'Arrondissementer Sarrebourg a Château-Salins jumeléiert, fir den 1. Januar 2016 definitiv zesummegeprafft ze ginn.
Den Arrondissement bestoung aus 5 Kantonen:
Palzem
Geographie
Palzem läit un der Musel vis-à-vis vun der Lëtzebuerger Uertschaft Stadbriedemes.
Arrondissement Sarreguemines
Den Arrondissement Sarreguemines ass eng franséisch administrativ Andeelung an der Moselle an der Regioun Grand Est.
Den Haaptuert ass Sarreguemines.
Den Arrondissement setzt sech aus 3 Kantonen zesummen:
Bis 2015 huet den Arrondissement aus follgende 6 Kantone bestanene:
7. Abrëll
De '''7. Abrëll''' ass de 97. Dag (98. am Schaltjoer) vum Joer am Gregorianesche Kalenner.
La Valette
La Valette ass eng franséisch Gemeng am Departement Isère an der Regioun Auvergne-Rhône-Alpes.
Über Wasser
Über Wasser - Menschen und gelbe Kanister ass en éisträichesch-lëtzebuergeschen Dokumentarfilm vum Regisseur Udo Maurer aus dem Joer 2007.
Ëm wat geet et am Film?
Aus dräi verschiddenen Deeler vun der Welt erzielt den Documentaire den Ëmgank mam Waasser um Rand vun der mënschlecher Zivilisatioun. Ugefaangen am Bangladesch, wou aus den Haiser Booter gi wann d'Iwwerschwemmunge kommen, fiert de Film weider am Kasachstan, wou ganz Fëscherdierfer duerch de Réckgank vum Aralséi an der Wüst stinn an zu gudder lescht aus de Slums vun Nairobi, wou d'Drénkwaasser eng rar Marchandise ass.
Produktiounsgeschicht
Gedréint gouf de Film tëscht August 2003 an August 2005 am Kasachstan, a Bangladesch an am Kenia. D'Produktioun gouf vum Lëtzebuerger Filmfong an dem europäeschen Eurimages ënnerstëtzt.
Auszeechnungen
De Film gouf op enger ganzer Rei Festivalle gewisen, dorënner am kanadesche Saskatoon, am taiwaneschen Yilan, zu Buenos Aires, Oslo, Seattle, Würzburg, Sydney, Verviers an zu Riga. E krut de "WWF Award" um Filmfestival vun Thessaloniki
Canton de Saint-Haon-le-Châtel
De Canton de Saint-Haon-le-Châtel ass eng fréier franséisch administrativ Andeelung am Arrondissement Roanne, am Departement Loire an der Regioun Auvergne-Rhône-Alpes.
Sans-Vallois
Sans-Vallois ass eng franséisch Gemeng an de Vogesen an der Regioun Grand Est.
Custines
Custinnes ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel. Bei Custines leeft d'Meurthe an d'Musel.
Inthierryview
inthierryview ass e lëtzebuergesche Documentaire iwwer den Thierry van Werveke vum Andy Bausch. En ass den 28. November 2008 an de Kinoen ugelaf.
5.100 Leit hunn de Film am Kino gesinn.
Wourëms geet et am Film?
Nieft senger Carrière a Film, Musek an Theater schwätzt den Thierry van Werveke och iwwer seng Kandheet zu Genf, seng Drogenofhängegkeet als 18järegen, säin Job als Läichewäscher an als Garçon an engem Diddelenger Café, seng Zäit als éischte Punk vu Lëtzebuerg, säin Alkoholismus, asw.
Soss
Et ass dëst, no The very last cha cha cha (1999), deen zweete Film vum Andy Bausch iwwer de van Werveke, mat deem en zanter sengen éischten Experimentalfilmer op 8mm zesummeschafft. De Film ass entstanen als eng Zort 50.-Gebuertsdagshommage, mä och, well ufanks 2008 bekannt gouf, datt dem van Werveke säi Gesondheetszoustand ganz kritesch war. Hien ass knapps zwéi Méint no der Première gestuerwen.
Inthierryview krut beim 4. Lëtzebuerger Filmpräis 2009 de Publikumspräis.
Etymologie
Etymologie ass d'Wëssenschaft vun den Originne vun engem Wuert. Vill Wierder an de romanesche Sprooche kommen aus dem Latäin. Modern Wieder, wéi aus der Informatik, kommen aus dem Engleschen. Ganz al Wierder oder geléiert Wierder kommen dacks aus dem Griicheschen.
Lëscht vu lëtzebuergeschen Zoologen
Kuckt och:
Jean-Paul Maes
De Jean-Paul Maes, gebuer den 18. Juni 1955 zu Esch-Uelzecht, ass e lëtzebuergesche Schauspiller, Theaterregisseur an Auteur vun Theaterstécker.
Hien ass bestuet mat der Eva Paulin.
Mont Lozère
De Mont Lozère ass e Biergmassiv dat haaptsächlech aus Granit besteet. Et gehéiert zu den Cevennen, déi de südëstlechen Deel vum Massif central bilden. Seng héchst Plaz an domat och déi vun den Cevennen ass de Pic de Finiels mat enger Héicht vu 1.699 Meter.
Jean Parisot de La Valette
De Jean Parisot de La Valette, gebuer 1494 am Schlass vu Labro zu Parisot, a gestuerwen den 21. August 1568 zu Valletta op Malta, war e Groussmeeschter vum Souveräne Malteeseruerden.
Mont Lozère
De Mont Lozère zitt sech a Form vun engem längelzege Plateau op 30 Kilometer, vun Osten no Westen, tëscht der Causse de Sauveterre a Villefort, an an der Nord-Süddirektioun grenzt en u Pont-de-Montvert a Le Bleymard.
Jean Parisot de La Valette
De Jean Parisot de La Valette entstaamt enger aler Famill vun Toulouse. 1557 gouf hien zum 49. Groussmeeschter vun de Malteeser gewielt, e Posten, deen hie bis zu sengem Doud hat.
Mont Lozère
Den Tarn huet seng Quell um Südhank vum Bierg.
Jean Parisot de La Valette
Hien huet sech 1565 e groussen Numm gemaach, wéi e bei der Belagerung vu Malta dem Suleiman II. mat senge 40.000 Männer an iwwer 200 Schëffer de Bass gehalen huet, a sou d'Tierken heemgeschéckt huet. Duerno huet hien d'Festung weider ausbaue gelooss an 1566 huet en d'Stad Valletta gegrënnt, déi säin Numm dréit.
Mega Express Two
D'Mega Express Two ass eng Pont vun de Corsica Ferries.
Si gouf 2001 op der Werft Cantiere Navale Fratelli Orlando vu Livorno an Italie gebaut.
D'Schëff ass am Mëttelmier stationéiert. Den Heemechtshafen ass Genua, an et fiert ënner italieeneschem Fändel.
Technesch Donnéeën
D'Fär fiert op follgende Linnen:
Perl
Perl (lb: Pärel, lokal och Pierel) ass eng däitsch Uertschaft a Gemeng bei der Musel am Landkrees Merzig-Wadern am Saarland. Bei de Lëtzebuerger ass Perl haaptsächlech bekannt duerch hir grouss verschiddenaarteg Akafszentren.
D'Gemeng huet iwwer 8.000 Awunner.
Geographie
Perl läit am Dräilännereck Däitschland-Frankräich-Lëtzebuerg riets vun der Uewermusel an zitt sech wäit op de Muselgau erop. Op der anerer Muselsäit läit Lëtzebuerg mat den Uertschaften Schengen a Réimech. D'Gemeng Perl gëtt am Westen (Gemarkunge Besch, Nenning a Perl) vun der Musel begrenzt, déi hei d'Grenz zu Lëtzebuerg formt. Well d'Musel hei op enger Längt vu ronn zéng Kilometer de saarlänneschen Deel vum däitsch-lëtzebuergeschem Hoheitsgebitt formt, dat net zu der Gemeng gehéiert, grenzt Perl strenggeholl un dëst Gebitt an doduerch net direkt un de lénksrhäinesch geleeëne lëtzebuergesche Kanton Réimech. Am Süde stéisst d'Gemeng un Frankräich (Loutrengen) mat den Uertschaften Apach, Belmach a Merschweiller, am Norden un Rheinland-Pfalz. Den ëstleche Noper ass d'Gemeng Mettlach. Den héchste Punkt vun der Gemeng ass deen un der franséischer Grenz geleeëne „Schneeberg“ zu Eft (429 m iwwer NN).
Gemengeglidderung
D'Gemeng Perl ass a 14 Uertschaften opgedeelt, déi zu 11 Gemengebezierker gehéieren. Awunnerzuele Stand 31. Dezember 2010:
Oberleuken, Keßlingen a Münzingen souwéi Tettingen-Butzdorf a Wochern si jee e kollektive Gemengebezierk, déi iwwereg Gemengebezierker si mat den Uertschaften identesch.
Geschicht
Siidlungsspueren aus der Mëttelstengzäit fënnt een zu Perl an Ëmgéigend geneesou wéi Graffelder aus der Bronze- an Eisenzäit. Keltesch Uertsnimm an réimesch Bauwierker beleeën d'Attraktivitéit vun der Standplaz zu allen Zäiten. Déi réimesch Villa zu Nennig staamt aus dem 4. Joerhonnert a gouf wuel bei der Normanneschluecht 882 zerstéiert. Mëttelalterlech Buergen a Kierche si weider Zeie vun enger beweegter Vergaangenheet. Déi eelst schrëftlech Nennunge stamen aus dem 9. Joerhonnert. D'Gebitt hat zu Tréier, Lëtzebuerg, Loutrengen, Frankräich an zum Räich vun den Habsburger gehéiert. Nom Wiener Kongress gouf Perl preisesch, eréischt vun 1946 un gouf et saarlännesch. Am Zuch vun der Gebittsreform am Ufank vun den 1970er gouf, aus de 14 bis dohi selbstännege Gemengen, d'Groussgemeng Perl.
Canton du Perreux-sur-Marne
De Canton du Perreux-sur-Marne ass eng fréier franséisch administrativ Andeelung am Arrondissement Nogent-sur-Marne, am Departement Val-de-Marne an der Regioun Île-de-France.
Antiope
D'Antiope (oder Antigone) ass an der griichescher Mythologie déi wonnerschéin Duechter vum Kinnek Nykteus vun Theben an der Polyxo. Mat hir huet den Zeus d'Zwillingen Zethos an Amphion kritt.
Canton de Saint-Mandé
De Canton de Saint-Mandé ass eng fréier franséisch administrativ Andeelung am Arrondissement Nogent-sur-Marne, am Departement Val-de-Marne an der Regioun Île-de-France.
Antiope
Dem Antiope seng Reizen hunn awer net nëmmen op de Gëtterkinnek gewierkt, mä och op den Epopeus, de Kinnek vu Sikyon, deen da schliisslech d'Antiope entfouert a vergewaltegt huet (no enger anerer Versioun wousst d'Antiope scho vun der Schwangerschaft an ass fräiwëlleg zum Epopeus geflücht).
Texas
Den Texas ass e Bundesstaat am Südweste vun den USA. En ass net nëmme flächeméisseg deen zweetgréisste Staat an den USA (no Alaska), mä och bevëlkerungsméisseg (no Kalifornien). Ekonomesch gesinn dominéiere Véizuucht, Uelegfërderung an Informatiounstechnologien.
Antiope
An engem Krich deen hire Papp dowéinst géint den Epopeus gefouert huet sinn déi zwéin Herrscher schwéier verwonnt ginn a kuerz drop gestuerwen. D'Antiope huet dunn d'Zwillingen op d'Welt gesat, a well se als Fruucht vun enger Vergewaltegung ugesi goufen, si se an de Bierger ausgesat ginn.
Texas
Geschicht
Den Texas ass 1845 en Deel vun den USA ginn.
Politik
Texas ass fest an den Hänn vun de Republikaner, dat awer eréischt zanter net allzelaanger Zäit, well bis 2002 haten nach d'Demokraten d'Majoritéit am Texas House a bis 2004 an der Kongressdelegatioun vum Staat.
Antiope
Den Nykteus awer huet op sengem Stierfbett säi Brudder Lykos zum Nofollger a Momper vu senger Duechter bestëmmt. Sou ass d'Antiope an hirem Brudder säin Haus komm. Si hat ënner senger Fra, der gewalttäteger Dirke, ze leiden. D'Dirke huet d'Antiope sou laang gepéngegt bis den Zeus selwer agegraff huet a seng fréier Maîtresse befreit huet.
Op der Flucht an d'Bierger huet d'Antiope dann hir Jongen erëmfonnt, ouni datt si s'erkannt huet. Eréischt wéi déi schro Dirke d'Antiope erëmkritt huet a vun de Jonge verlaangt huet, hir Mamm (déi si och net erkannt haten) un e Stéier ze bannen a se zu Doud schleefen ze loossen huet den Nykteus agegraff an de Jongen an der Mamm gesot wat lass war. D'Antiope ass sou gerett ginn, déi béis Dirke ass awer an hirer Plaz un de Stéier gebonne ginn.
Schëffleng
D'Gemeng Schëffleng ass eng vun den lëtzebuergesche Gemengen. Se läit am Kanton Esch-Uelzecht an de Chef-lieu vun der Gemeng ass Schëffleng, déi eenzeg Uertschaft an der Gemeng.
Geographie
Am nërdlechen Deel vun der Gemeng leeft d'Kiemelbaach an d'Uelzecht laanscht d'Uertschaft Schëffleng.
Geschicht
Den 31. August 1876 gouf, duerch Gesetz vum 6. Juli 1876, d'Uertschaft Schëffleng vun der Gemeng Esch-Uelzecht ofgetrennt fir déi eegestänneg Gemeng Schëffleng ze schafen.
Entwécklung vun der Awunnerzuel
Den 1. Januar 2012 hat Schëffleng 8.949 Awunner, wourënner 5568 Awunner Lëtzebuerger, 1617 portugisescher, 293 italieenescher, 334 franséischer, 108 däitscher, 69 belscher an 971 anerer Nationalitéit sinn.
Politik
De Gemengerot vu Schëffleng gëtt nom Proporzsystem gewielt. E setzt sech zanter 2017 aus 15 (virdrun: 13) Conseilleren zesummen.
Zesummesetzung Quell: Inneministère / RTL.lu / elections.lu
Schëffleng gëtt zanter 2017 vun enger CSV-déi gréng-Koalitioun regéiert. 2011 bis 2017 war dat eng tëscht LSAP an CSV.
Verkéiersubannung
Wichtegst Stroosseverbindung ass d', déi vu Péiteng bis op Schengen féiert an duerch den nërdlechen Deel vun der Gemeng geet. Op engem kuerze Stéck am Nordweste geet d' duerch d'Gemeng, déi Esch-Uelzecht mat Lëtzebuerg verbënnt. Ganz am Süde geet d' iwwer e klengt Stéck vun der Gemeng. Ausserdeem lafen nach d'Chemin reprisen 164, 166, 168 an 169 duerch d'Gemeng.
Ëffentlechen Transport
Schëffleng läit op der CFL-Linn 6 an huet eng Gare op där Linn: d'Gare Schëffleng.
Schëffleng ass iwwer d'Linn 4 vum TICE mat Esch-Uelzecht, Keel an Diddeleng verbonnen a gëtt vun den RGTR Linnen 612, 812, 813, 830, 840, 850, 861, 870 an 882 ugefuer. Ausserdeem ass de Ruffbus feste Bestanddeel vum Schëfflenger ëffentlechen Transport.
Industriezonen
D'Industriezon Monkeler am Dräieck tëscht der A4 an der A13 läit zum Deel um Gebitt vun der Gemeng. Am bekanntsten ass do d'Zementsfabrick.
Interkommunal Syndikater
Schëffleng ass Member a verschidden Interkommunal Syndikater:
Antigone
Déi klassesch Versioun vum Mythos fënnt sech am Sophokles senger Tragedie "Antigone" erëm. Donieft gëtt et awer och aner Versiounen déi deelweis vum Sophokles ofwäichen.
Wéinst dem ongewollten Delikt vun hiren Elteren (kuckt: Ödipus) louch e Fluch um Antigone. Si, an hir Schwëster Ismene, hunn hire blanne Papp an d'Verbanung begleet, a si bis zu sengem Doud bei him an der Friemt bliwwen. Duerno ass d'Antigone op Theben zeréck gaange fir dee virausgesoten Zweekampf tëscht hire Bridder ze verhënneren. Nodeem den Ödipus nämlech fortgaangen ass hu sech seng Jonge Polineikes an Eteokles d'Muecht iwwer Thebe gedeelt. Wéi de Polyneikes awer du vu sengem Brudder verdriwwe ginn ass, ass hie mat enger Trupp géint Thebe gezunn (Siwe géint Theben). Déi zwéi Bridder hu sech am Kampf géigesäiteg ëmbruecht.